નૂડામાંથી 35થી 40 બાંધકામ પરવાનગીની ફાઈલો પણ પાલિકા હસ્તક આવી હતી. જોકે બાંધકામ સંલગ્ન નિર્ણયો લેવા માટે નગર વિકાસ સમિતિ જેવી ગઠન કરવું અનિવાર્ય છે જે સમિતિનું ગઠન પાલિકાની સામાન્ય સભાએ કરવું પડે છે. હાલમાં મળેલી પાલિકાની સામાન્ય સભામાં સમિતિના ગઠનની આશા હતી પરંતુ તે ઠગારી નિવડી હતી. સમિતિ ન બનતા અનેક બાંધકામોની પરવાનગી આપવાનો મામલો પુન: વિલંબાયો છે. આ અંગે નવસારી પાલિકાના ચીફ ઓફિસર રમેશ જોષીએ જણાવ્યું કે નવસારી પાલિકામાં નગર વિકાસ સમિતિ જેવી સમિતિનું ગઠન કરવું પડશે, જે નજીકના સમયમાં થઈ જશે.